Diari Oficial de la Generalitat Valenciana


Sumari del DOGV 9093, del 26-05-2021 (2021/5797)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/5797


Organisme emissor
:   Caixa Rural Vinaròs, SCOOP Crèd. V.

Tipus de document
:   Anunci

Informació pública de la convocatòria d'assemblea general ordinària. [2021/5797]  
En compliment de l'acord adoptat pel Consell rector d'aquesta entitat i de conformitat amb allò legalment i estatutàriament establert, es convoca tots els socis i sòcies de Caixa Rural Vinaròs, S. Coop. de Crèdit V., per a celebrar assemblea general ordinària, en la plaça de bous de Vinaròs (Vinaròs Arena), situada en el carrer Raimundo Alós, 19, de Vinaròs, el pròxim dia 12 de juny de 2021, a les 11.00 hores en primera convocatòria i a les 11.30 hores en segona, a fi de tractar els diferents punts del següent  
  
Ordre del dia  
1er. Examen de la gestió social. Aprovació, si escau, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici 2020.  
2n. Acord sobre distribució de resultats.  
3r. Pla d'inversions i despeses de la Reserva de Formació i Promoció Cooperativa. Aprovar la liquidació del pressupost de 2020, així com el pressupost per 2021, amb autorització perquè el Consell rector aplique, provisionalment i proporcionalment, el Pla d'inversions per 2022 en els mesos que transcorren de l'esmentat any fins que s'aprove per l'assemblea general l'habilitat per 2022.  
4t. Informació i aprovació, en el seu cas, de la proposta de modificació dels estatuts socials en el seu article 42, així com introducció d'una disposició transitòria primera i una disposició transitòria segona, concordes amb el Reial decret 84/1993, de 22 de gener, Decret 83/2005, de 22 d'abril, del Consell de la Generalitat i text refós de la Llei de Cooperatives de la Comunitat Valenciana aprovat per Decret legislatiu 2/2015, de 15 de maig.  
5è. Informe de remuneracions del Consell rector i aprovació, en el seu cas.  
6è. Ratificació de l'adhesió a un mecanisme institucional de protecció de conformitat amb l'article 113.70 del Reglament (UE) 575/2013 en el si de l'Associació Espanyola de Caixes Rurals i alta en l'Associació Espanyola de Caixes Rurals. Ratificació i/o autorització al Consell rector per a la seva execució.  
7è. Delegació i habilitació al Consell rector per a elevar a instrument públic els acords de l'assemblea general que exigeixen tal formalitat o hagin d'inscriure's en els registres públics, així com per a executar aquests acords, facultant-li per a la interpretació, aplicació, esmena i desenvolupament dels quals ho precisessin.  
8è. Suggeriments i preguntes al Consell rector.  
9è. Decisió sobre l'aprovació de l'acta. Designació dels socis i sòcies a aquest efecte.  
  
Vinaròs, 17 de maig de 2021.- La presidenta: Josefa Gondomar Miñana.  
  
Nota:  
Documentació: els comptes anuals, la memòria escrita de les activitats de la cooperativa, l'informe de gestió, l'informe d'auditoria i altres documents sobre els quals ha de decidir l'assemblea, es troben a la disposició dels socis en el domicili social i en qualsevol de les oficines de l'entitat.  
Règim de consultes i horari: fins al dia de la celebració de l'assemblea, de 10.00 a 12.00 hores, excepte els dies inhàbils. Els socis i sòcies que ho sol·licitin per escrit tindran dret a rebre gratuïtament, còpia d'aquests documents amb antelació a la celebració de l'assemblea.  
Covid-19: a conseqüència de la situació ocasionada pel SARS-CoV-2, el Consell rector recomana que els socis i sòcies participen en l'assemblea general, atorgant la seva representació, fins i tot amb les instruccions sobre cada assumpte de l'ordre del dia que en el seu cas considerin pertinents, amb anterioritat a la celebració de l'assemblea, sense acudir físicament, si així ho estimen oportú.